《龚彦承观轩》
宋代·吕本中

爱山不能归，常恐山怪责。终岁在行役，感动头已白。

高秋强僮仆，路过龚掾宅。蒙君开南轩，除我眼界窄。

白波绕青嶂，彷佛见颜色。江上飞来峰，却立对君侧。

萧萧蒲苇丛，不受尘土隔。知君有奇趣，笑我常偪仄。

人生无穷已，得一乃愿百。床头贮美酒，窗下著好客。

请公但默然，岁晚当有获。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。